TRUBB แนะผถห.ใช้สิทธิเพิ่มทุน 1-8 ก.ย.นี้ นำเงินขยายฐานหนุนรายได้-กำไรโต
TRUBB แนะผถห.ใช้สิทธิเพิ่มทุน 1-8 ก.ย.นี้ หวังนำเงินนำไปใช้รองรับแผนการขยายธุรกิจ และเพิ่มโอกาสในการสร้างรายได้และกำไรในอนาคต
TRUBB แนะผถห.ใช้สิทธิเพิ่มทุน 1-8 ก.ย.นี้ หวังนำเงินนำไปใช้รองรับแผนการขยายธุรกิจ และเพิ่มโอกาสในการสร้างรายได้และกำไรในอนาคต
30 ส.ค. 2564

นายภัทรพล วงศาสุทธิกุล กรรมการผู้จัดการใหญ่ บริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB เปิดเผยว่า หลังจากผู้ถือหุ้น โหวตหนุนแผนเพิ่มทุนฯ โดยจะเสนอขายหุ้นเพิ่มทุนให้กับผู้ถือหุ้นเดิมในสัดส่วน 5 หุ้นเดิมต่อ 1 หุ้นใหม่ ราคาหุ้นละ 2.20 บาท พร้อมรับสิทธิในวอร์แรนต์ TRUBB-W2 ฟรี ในอัตราส่วน 1 หุ้นเพิ่มทุนต่อ 1 วอร์แรนต์
ทั้งนี้ สามารถจองซื้อหุ้นเพิ่มทุนในระหว่างวันที่ 1-8 กันยายน 2564 โดยเงินที่ได้ในครั้งนี้ บริษัทจะนำไปใช้รองรับแผนการขยายธุรกิจ และเพิ่มโอกาสในการสร้างรายได้และกำไรในอนาคต ซึ่งจะก่อให้เกิดประโยชน์ต่อบริษัทและผู้ถือหุ้นทุกราย